జగన్‌ను కలిసిన ఆనం... ఆ ప్రతిపాదన వెనక్కి...! -
నెల్లూరు రాజకీయాల్లో ఒక్కసారిగా వెంకటగిరి ఎమ్మెల్యే ఆనం రాంనారాయణరెడ్డి చేసిన వ్యాఖ్యలు హీట్ పెంచాయి... సొంత పార్టీకి చెందిన మంత్రి, ఎమ్మెల్యే ప్రాతినిధ్యం వహిస్తోన్న నియోజకవర్గాలను టార్గెట్ చేసి ఆయన చేసిన వ్యాఖ్యలు తీవ్ర దుమారాన్ని రేపాయి... దీంతో ఆయనపై వైసీపీ అధినేత, సీఎం వైఎస్ జగన్ ఆగ్రహం వ్యక్తం చేసినట్టు.. షోకాజ్ నోటీసు కూడా జారీ చేయాలని ఆదేశించినట్టు వార్తలు వచ్చాయి. అయితే, ఇవాళ అసెంబ్లీలో సీఎం జగన్ కలిశారు ఎమ్మెల్యే ఆనం రాంనారాయణరెడ్డి.. నెల్లూరు నేతలతో కలిసి ఆనంను సీఎం దగ్గరకు తీసుకెళ్లారు జిల్లా ఇంచార్జ్ మంత్రి బాలినేని శ్రీనివాస్ రెడ్డి.. ఇక, ఆనంతో మాట్లాడిన సీఎం జగన్, ఇకపై ఎలాంటి విషయాలు ఉన్నా నేరుగా తన దృష్టికి తీసుకురావాలని సూచించినట్టు తెలుస్తోంది.
ఇక, ఇదే సందర్భంలో తన వ్యాఖ్యల వెనక ఉద్దేశాన్ని ముఖ్యమంత్రికి వివరించారు ఆనం రాంనారాయణరెడ్డి... ముఖ్యమంత్రి జగన్‌ని కలిసి తన మాఫియా వ్యాఖ్యలపై వివరణ ఇచ్చారాయన... ఇలాంటి విషయాల్లో సీనియర్లు జాగ్రత్తగా వ్యవహరించాలని, మాట్లాడేటప్పుడు కూడా తగు జాగ్రత్తలు తీసుకోవాలని సీఎం వైఎస్ జగన్ సూచించినట్టు తెలుస్తోంది. దీంతో ఆనంకు షో కాజ్ నోటీస్ ఇవ్వాలనుకున్న ప్రతిపాదనను వైఎస్ఆర్ కాంగ్రెస్ పార్టీ అధిష్టానం వెనక్కి తీసుకున్నట్టు సమాచారం. గతంలో మంత్రిగా పనిచేసిన అనుభవంతో పాటు సీనియర్ ప్రజాప్రతినిధి అయిన ఆనం తన సీనియారిటీతో అవసరమైన సందర్భాలలో పార్టీకి దన్నుగా నిలిచారు.
jagannu kalisina aanam... aa pratipaadana venakki...! -
nelluru rajakeeyaallo okkasariga venkatagiri emmelye aanam ramnarayanareddy chesina vyaakhyalu heat penchaayi... sonta paarteeki chendina mantri, emmelye praatinidhyam vahistonna niyojakavargaalanu target chesi aayana chesina vyaakhyalu teevra dumaranni repai... deentho aayanapai vicp adhinetha, cm vis jagan aagraham vyaktam chesinattu.. shokaj notisu kuudaa jaarii cheyalani aadesinchinattu vaartalu vachayi. ayithe, ivaala assembleelo cm jagan kalisaru emmelye aanam ramnarayanareddy.. nelluru nethalatho kalisi aanamnu cm daggaraku teesukellaaru jilla incharge mantri balineni srinivas reddi.. ika, aanamtho matladina cm jagan, ikapai elanti vishayaalu unna nerugaa tana drushtiki teesukuraavaalani suuchimchinattu telustondi.
ika, ide sandarbhamlo tana vyaakhyala venaka uddesaanni mukhyamantriki vivarinchaaru aanam ramnarayanareddy... mukhyamantri jaganni kalisi tana mafia vyaakhyalapai vivarana icharaayana... ilanti vishayaallo seenierlu jaagrattagaa vyavaharinchaalani, matladetappudu kuudaa tagu jaagrattalu teesukovaalani cm vis jagan suuchimchinattu telustondi. deentho aananku sho kaj noties ivvaalanukunna pratipaadananu visr congress party adhishtaanam venakki teesukunnattu samacharam. gatamlo mantrigaa panichesina anubhavamtho paatu seanier prajaapratinidhi ayina aanam tana ceeniaritytho avasaramaina sandarbhaalalo paarteeki dannugaa nilichaaru.